|  |  |
| --- | --- |
| Description: grb.TIF | Република СербияАвтономна Покраїна Войводина**Покраїнски секретарият за образованє, предписаня, управуи национални меншини – национални заєднїци**Булевар Михайла Пупина 16, 21000 Нови СадТел.: +381 21 487 41 83; Факс: +381 21 487 46 14 Ounz@vojvodinа.gov.rs  |
|  | ЧИСЛО: 128-451-2468/2015-01 | ДАТУМ: 02.09.2015. року |

На основи члена 3. Правилнїка o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє активносцох, програмох и проєктох националних совитох националних меншинох у обласци основного и штреднього образованя («Службени новини АПВ», число 36/15), а у вязи зоз Покраїнску скупштинску одлуку о буджету Автономней Покраїни Войводини за 2015. рок («Службени новини АПВ», число 53/14, 54/14 – випр. и 29/15-ребаланс), Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият), розписує

**КОНКУРС**

**ЗА ФИНАНСОВАНЄ И СОФИНАНСОВАНЄ АКТИВНОСЦОХ, ПРОГРАМОХ И ПРОЄКТОХ националних совитох националних меншинох У ОБЛАСЦИ ОСНОВНОГО И ШТРЕДНЬОГО ОБРАЗОВАНЯ на ТЕРИТОРИЇ АВТОНОМНЕЙ ПОКРАЇНИ ВОЙВОДИНИ ЗА 2015. РОК**

Конкурс ше розписує на суму 1.615.000,00 динари хтори обезпечени зоз Покраїнску скупштинску одлуку о буджету Автономней Покраїни Войводини за 2015. рок («Службени новини АПВ», число 53/14, 54/14 – випр. и 29/15-ребаланс) за финансованє и софинансованє активносцох, програмох и проєктох националних совитох националних меншинох у обласци розвою и дзвиганя квалитету основного и штреднього образованя на язикох/бешеди националних меншинох – националних заєднїцох у Автономней Покраїни Войводини за 2015. рок. Средства опредзелєни:

* за основне образованє 950.000,00 динари и
* за штреднє образованє 665.000,00 динари.

Финансийни обовязки ше будзе реализовац у складзе зоз ликвиднима можлївосцами буджету Автономней Покраїни Войводини за 2015. рок.

**УСЛОВИЯ КОНКУРСА**

*1. Подношителє вимаганя*

Хаснователє хтори маю право участвовац у розподзельованю средствох то реґистровани национални совити националних меншинох зоз шедзиском на териториї АП Войводини.

*2. Критериюми за розподзельованє средствох*

Критериюми за розподзельованє средствох по Правилнїку o додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє активносцох, програмох и проєктох националних совитох националних меншинох у обласци основного и штреднього образованя тоти:

* чи ше язик/бешеду националней меншини – националней заєднїци хтору национални совит представя службено хаснує на териториї АП Войводини, односно чи ше на тим язику/бешеди реализує образовно-воспитну роботу у основних и штреднїх школох;
* значносц активносцох, програмох и проєктох за розвой и дзвиганє квалитету основного и штреднього образованя на териториї АП Войводини на язикох/бешеди националних меншинох – националних заєднїцох;
* файта и висина трошкох яки потребни за образовно-воспитни активносци, програми або проєкти хтори ше реализує под час чечуцого буджетного року;
* чи активносц, програму або проєкт мож преважно реализовац у чечуцим буджетним року.

**СПОСОБ ПОДНОШЕНЯ ВИМАГАНЯ**

Вимаганя за додзельованє средствох ше подноши на єдинственим конкурсним формуларе Секретарияту. Комплетну конкурсну документацию мож превжац од **02. септембра 2015. року** на web адреси Секретарияту [**www.puma.vojvodina.gov.rs**](http://www.puma.vojvodina.gov.rs)

Вимаганя ше доручує по пошти на адресу: Покраїнски секретарият за образованє, предписаня, управу и национални меншини – национални заєднїци з назначеньом «За конкурс – за финансованє и софинансованє активносцох и програмох националних совитох националних меншинох», Булевар Михайла Пупина 16, 21000 Нови Сад або ше подноши особнє з придаваньом на писарнїци покраїнских орґанох управи у Новим Садзе (у прижемю будинку Покраїнскей влади).

Ґу прияви на конкурс ше подноши тоту обовязну документацию:

* поєдинєчни звити о пририхтованю тестох за каждого автора и
* собирни звит на уровню националного совиту, окреме за основни школи и окреме за штреднї школи.

**Термин за подношенє приявох на Конкурс то 16. септембер 2015. року.**

Секретарият затримує право од подношителя вимаганя, по потреби, питац додатну документацию и информациї, односно за додзельованє средствох одредзиц виполньованє потребних условийох.

**Нє будзе ше розпатрац нєблагочасни або нєподполни прияви.**

Резултати Конкурса буду обявени на интернет презентациї Секретарияту.

**Заинтересовани особи можу достац додатни информациї у вязи зоз реализацию Конкурса у Секретарияту на телефон 021/487-41 83.**

Покраїнски секретар,

Михаль Нїлаш, с.р.